Tychy: Wpod z narkotykami i chcioł przekupić szandarōw
Tyscy szandarzi chyciyli chopa, co mioł przi sobie narkotyki. Coby uniknōńć ôdpowiedzialności, 26-latek prōbowoł przekupić policyjōnōw. Do „prziwarcio ôka” na popołniōne przestympstwo, wachtyrzi prawa mioł „przekōnać” 100 złotowy banknot. Za prōbã skorumpowanio mōndurowych chycōnymu grozi nawet 10 lŏt heresztu.
Policyjōny z zespołu wywiadowców tyskij kōmyndy wylegitymowali 26-latka skuli podyjzdrzynio posiadanio ôd niego narkotykōw abo inszych postrzodkōw. Chop zaroz zachowowoł sie barzo nerwowo. W czasie ôsobistyj kōntrole policyjōny znodli przi nim amfetamina, z keryj szło narychtować 45 „dziołkōw” dilerskich i pŏrã pilōw ekstasy. Po chycyniu 26-latowy tyszōn prōbowoł sie „retować”, ale pogorszōł swoja sytuacyjo. Chop prōbowoł wrynczyć policyjōnōm 100 złotych i prosiōł, coby mu „darowali”. W tyn spusōb popołniōł dalsze przestympstwo. Za prōbã skorumpowanio mōndurowych może przepyndzić w hereszcie nawet 10 lŏt.
Foto: KMP Tychy
szl_Latn szl_Latn szl_Latn sot_Latn